ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Είσαι έτοιμη; Πρέπει να βιαστούμε.
Όλα θα πάνε καλά.
Σήμερα ξεκινά η πολυσυζητημένη δίκη της κοπέλας από το Ντιούρχολμ,
που κατηγορείται για φόνο, συνέργεια σε φόνο και προτροπή σε φόνο.
-Άλλαξε τον σταθμό. -Έγινε.
Τι την περιμένει άραγε;
Ίσως ψυχιατρική περίθαλψη. Δεν έχει σώας τας φρένας.
-Κλείσε το ραδιόφωνο. -Εντάξει.
Γεια σου, Μάγια. Καλώς ήλθες.
-Γιατί φοράει αυτήν τη ζώνη; -Θα της βάλουμε χειροπέδες.
Καλώς.
Ξεκινάμε σε δύο λεπτά.
Μάγια, έχουμε καφέ, αν θέλεις.
Τι λες; Μήπως φοράει πολύ μακιγιάζ;
Μάγια τη λένε. Γιατί δεν τη ρωτάς;
Λύσε την αλογοουρά σου, Μάγια.
Σκούπισε τα χείλη σου.
Πολύ καλύτερα.
Φαίνεσαι πιο ειλικρινής χωρίς μακιγιάζ.
-Ποιος το λέει αυτό; -Οι στατιστικές.
Τα καθαρά πρόσωπα δεν κρύβουν τίποτα. Επίσης, φαίνεται πολύ πιο νέα έτσι.
Θα προτιμούσα η πελάτισσά μας να μην είναι ντυμένη σαν άστεγη.
Η τέταρτη δίκη ξεκινά προσεχώς.
Και τώρα τι θα κάνουμε;
Έλα εδώ, Μάγια.
Πιο γρήγορα!
Πάρε.
Το σακάκι.
-Είστε έτοιμοι; -Ναι.
Εντάξει. Πάμε μέσα.
Καλημέρα.
Ευχαριστώ.
Το δικαστήριο συνεδριάζει. Στις θέσεις σας, παρακαλώ.
Η λήψη φωτογραφιών και βίντεο εφεξής απαγορεύεται αυστηρά.
Εντάξει.
Σας καλωσορίζω στη σημερινή ακροαματική διαδικασία.
Ονομάζομαι Μπιργκίτα Σβένσον και προεδρεύω στη σημερινή συνεδρίαση.
Αριστερά μου, η γραμματέας Άννα Χάλγκρεν.
Θα κρατά τα πρακτικά κατά τη διάρκεια της διαδικασίας.
Η εισαγγελέας Λένα Πέρσον θα εκτελέσει χρέη κατηγόρου.
Μάλιστα.
Ο Πέντερ Σάντερ εκπροσωπεί την κατηγορούμενη Μαρία Νόρμπεργκ.
Μάλιστα.
Πρώτα θα ακούσουμε την κατήγορο.
Σας ευχαριστώ.
Προτείνω ποινική ευθύνη
για τα ακόλουθα εγκλήματα.
Προτροπή σε φόνο, συνέργεια σε φόνο και απόπειρα φόνου,
καθώς και φόνο, ανθρωποκτονία και ακούσια ανθρωποκτονία.
Η παρουσίαση των στοιχείων θα αποκαλύψει
ότι η κατηγορούμενη συνήργησε με τον θανόντα Σεμπάστιαν Φάγκερμαν
στον σχεδιασμό και την εκτέλεση των εγκλημάτων.
Ο Φάγκερμαν και η κατηγορούμενη σχεδίασαν την επίθεση στην τάξη.
Επίσης, θα πυροδοτούσαν μια βόμβα μέσα στο ντουλάπι της κατηγορούμενης.
Η κατηγορούμενη δηλώνει αθώα.
Ισχυρίζεται ότι οι περιστάσεις δικαιολογούν τις πράξεις της.
Όμως, δεν είναι απαραίτητο να βασιστούμε στη δική της εκδοχή των γεγονότων.
Ένα από τα θύματα επέζησε, μολονότι υπέστη βαριές πληγές από σφαίρες.
Ο ενάγων θα καταθέσει ενώπιον αυτού του δικαστηρίου.
Η αφήγηση που θα παρουσιαστεί μέσω της κατάθεσης του ενάγοντα
θα υποστηριχθεί από ιατροδικαστικά στοιχεία.
Η κατηγορούμενη Μαρία Νόρμπεργκ πυροβόλησε με σκοπό να σκοτώσει.
Η Μαρία Νόρμπεργκ πράγματι έδρασε με εγκληματική πρόθεση.
Συνεπώς, η Μαρία Νόρμπεργκ πρέπει να λογοδοτήσει για τις πράξεις της.
Μάγια;
Σε ευχαριστώ που ήρθες. Ο Κλάες το εκτιμά πολύ.
Τι συνέβη;
Κόπηκε όταν έσπασε έναν καθρέφτη στο Τμήμα Πρώτων Βοηθειών.
Και πώς βρέθηκε εκεί;
Από ό,τι άκουσα, σκόνταψε κι έπεσε στον δρόμο.
Αυτό έγινε προχθές το βράδυ. Τον έφεραν εδώ με ασθενοφόρο.
Είχε βγει με έναν καλό του φίλο. Να δεις, πώς το λένε αυτό το παιδί;
Πώς λέγεται; Από τη Σολεντούνα είναι.
Ο Ντένις.
Ναι, αυτός.
Πού είναι οι άλλοι;
Του άφησα έναν σάκο με ρούχα από το σπίτι.
Έφερα και είδη τουαλέτας. Ίσως του χρειαστούν.
Πού είναι ο Κλάες όμως;
Ο Κλάες κι ο Λούκας πήγαν στη Μεσόγειο με το γιοτ.
Νομίζω ότι πήγαν για καταδύσεις.
-Να προσέχετε ο ένας τον άλλον. -Φεύγεις;
Ναι, πρέπει να κανονίσω κάποια πράγματα.
Και πρέπει να ετοιμάσω το σπίτι για την επιστροφή σας.
Μα...
Μα δεν μπορείς να...
Δεν χρειάζεται εμένα τώρα. Εσένα χρειάζεται.
Σεμπάστιαν.
Τι συνέβη;
Όταν συνήλθα...
είχαν τηλεφωνήσει ήδη στον πατέρα μου. Και τον περίμενα. Εκείνος όμως...
δεν εμφανίστηκε.
Νόμιζα ότι θα ακύρωνε το ταξίδι.
Αλλά πήγε έτσι κι αλλιώς.
Ήθελες να πεθάνεις;
Τώρα που είσαι εδώ, δεν θέλω.
Η Μάγια παραδέχεται την ανάμειξή της, αλλά δηλώνει αθώα στις κατηγορίες.
Οι πράξεις της δεν πληρούν τα κριτήρια για εγκληματική ανάμειξη.
Δεν γνώριζε τα σχέδια του Σεμπάστιαν. Δεν της γνωστοποίησε τα σχέδιά του.
Ούτε είναι ένοχη για προτροπή
ή για εγκληματική αμέλεια.
Δεν είχε ουδεμία εγκληματική πρόθεση. Δεν μπορεί να κατηγορηθεί για αδιαφορία.
Η Μάγια παραδέχεται ότι πυροβόλησε, όπως ειπώθηκε στην παρουσίαση στοιχείων,
στην υποδεικνυόμενη τοποθεσία.
Όμως, επρόκειτο για πράξη αυτοάμυνας.
Προτείνω να απαλλαχθεί από αυτές τις κατηγορίες. Σας ευχαριστώ.
Η σημερινή ακροαματική διαδικασία έληξε. Θα συνεχίσουμε αύριο.
-Σας ευχαριστούμε. -Σας ευχαριστούμε.
Η διαγωγή σου ήταν εξαιρετική.
-Μα απλώς καθόμουν ακίνητη. -Ακριβώς. Και καλά έκανες.
Εν τέλει, θα καταθέσεις κι εσύ.
Δεν ήρθαν να με ακούσουν. Ήρθαν να με δουν να καταδικάζομαι.
Όχι. Αυτό δεν είναι αλήθεια.
Με απεχθάνονται όλοι.
Θεωρούν πως είμαι μια κακομαθημένη τσούλα. Μια αποτρελαμένη φόνισσα.
Ξέρω ότι δέχεσαι μεγάλη πίεση, αλλά δεν κάνει να σκέφτεσαι έτσι.
Αυτό δεν λένε οι εφημερίδες;
Όχι.
Λοιπόν.
Πρέπει να ξεκουραστείς λίγο.
Μας περιμένει μεγάλη μέρα.
Η κατήγορος θα παρουσιάσει τα στοιχεία.
Συνήθως, τα παρουσιάζει με τρομερά πληκτικό τρόπο.
Και θα πρέπει να την ακούω να μιλάει με τη μονότονη φωνή της;
Είναι ψωνάρα. Νομίζει ότι ξέρει τα πάντα για μένα.
-Κρίνε αν παρουσιάζει δίκαια τα στοιχεία. -Τι εννοείτε;
Αν η αφήγησή της συγκλίνει με τις εμπειρίες σου.
Έχει σημασία; Αυτή έχει αποφασίσει ήδη.
Ναι, Μάγια. Έχει μεγάλη σημασία.
Ευχαριστούμε.
-Ορίστε. -Ευχαριστώ.
Μπαμπά;
Μίλησα με τον Κρίστερ.
Έχεις άδεια για δύο εβδομάδες. Μετά θα δούμε τι θα κάνουμε.
Πεινάς;
Η Μαϊλίς γέμισε το ψυγείο.
Ή προτιμάς να παραγγείλουμε;
-Τι θέλεις να κάνουμε; -Τίποτα.
Θέλω ησυχία.
Απόλυτη ησυχία.
Συγγνώμη. Δεν ήξερα ότι...
Πώς αισθάνεσαι;
Εκτιμώ πολύ την επίσκεψη, αλλά ειλικρινά είμαι ξεθεωμένος.
Οπότε...
-Ευχαριστώ. -Τα λέμε αργότερα.
Μάλλον πρέπει να φύγουμε.
Θέλαμε απλώς να περάσουμε για να δούμε πώς είναι.
Ευχαριστούμε.
Τι συνέβη στ' αλήθεια;
Προσπάθησε όντως να αυτοκτονήσει;
Αγόρασε κάτι αηδίες από τον Ντένις κι έγινε σκατά. Δεν ήταν ο εαυτός του.
Λες να το κόψει τώρα; Ή τουλάχιστον να το ρεγουλάρει;
Πρέπει να τον κρατήσουμε μακριά από τον Σεμπ.
Θα με περιμένεις έξω, αγαπούλα μου;
Ευχαριστώ.
Το ξέρει ότι τον απάτησες;
Όχι.
Σου ζητώ συγγνώμη για όλα όσα σου είπα. Δεν ήξερα ότι ήταν τόσο σοβαρό.
Εγώ σου ζητώ συγγνώμη.
Ας τα ξεχάσουμε όλα αυτά. Δεν πρέπει να τσακωθούμε ποτέ ξανά.
Είσαι η ηρωίδα μου, Μάγια.
Όχι. Δεν του συμπαραστάθηκα όταν με είχε ανάγκη.
Είσαι εδώ τώρα. Αυτό έχει σημασία.
Υποσχέσου ότι θα με πάρεις τηλέφωνο αν συμβεί οτιδήποτε. Εντάξει;
Σ' αγαπώ τόσο πολύ, καρδιά μου!
Κι εγώ σ' αγαπώ.
Να προσέχεις. Εντάξει;
-Άμεση Δράση. Γιατί τηλεφωνείτε; -Πυροβολούν. Ελάτε!
-Από που τηλεφωνείτε; -Από το Γενικό Λύκειο Ντιούρχολμ. Γρήγορα!
Η αστυνομία έρχεται. Πυροβολούν ακόμα;
Όλοι τρέχουν ανάστατοι. Επικρατεί απόλυτο χάος.
Ακούτε;
-Πόσοι είναι οι δράστες; -Τι; Δεν ξέρω.
Εκκενώνετε το κτήριο;
Στείλτε ασθενοφόρα! Στείλτε τα πάντα! Τώρα!
Ακούω πυροβολισμούς στην τάξη.
Κανείς δεν βγαίνει έξω. Κανείς.
Στείλαμε μονάδες. Ακούτε τις σειρήνες;
Είναι φρικτό. Είναι πραγματικά φρικτό.
Η Αμάντα Στιν... πυροβολήθηκε...
ενώ κοιτούσε μπροστά.
Η πρώτη σφαίρα τρύπησε τον δεξή πνεύμονα.
Η δεύτερη σφαίρα διαπέρασε την καρδιά της
και τον αριστερό της πνεύμονα.
Τρύπησε την αορτή,
προκαλώντας μαζική αιμορραγία.
Ο θάνατος της Αμάντα δεν ήταν ακαριαίος.
Πέθανε 30 δευτερόλεπτα μετά την τελευταία, θανάσιμη βολή.
Το πυροβόλο όπλο εκπυρσοκρότησε από απόσταση 3,5 περίπου μέτρων.
Όπως σημειώνει η Σήμανση στη σελίδα 377 της έρευνάς της...
τα αποτυπώματα της κατηγορούμενης βρέθηκαν πάνω στο δεύτερο πυροβόλο όπλο.
Η εξέταση, επίσης, φανερώνει ότι υπολείμματα πυρίτιδας
βρέθηκαν στα χέρια της κατηγορούμενης όταν εξετάστηκε στο νοσοκομείο.
Οι πρώτες δύο σφαίρες προκάλεσαν τον θάνατο της Αμάντα Στιν.
Η Σήμανση έχει επιβεβαιώσει ότι οι τελευταίες τρεις βολές προκάλεσαν
τον θάνατο του Σεμπάστιαν Φάγκερμαν.
Πέθανε στο ασθενοφόρο ενώ τον μετέφεραν στο νοσοκομείο.
Πέντε σφαίρες. Δύο θάνατοι.
Δεν είναι δυνατόν να πέσουν κατά λάθος πέντε σφαίρες.
Η Μαρία Νόρμπεργκ είχε πρόθεση να σκοτώσει.
Ωραία.
-Πόσα; -Έξι χιλιάρικα.
Έγινε.
Είσαι κι ο πρώτος!
-Τι στον διάβολο κάνεις; -Ορίστε; Δεν φτάνει που κόντεψε να πεθάνει;
Αν δεν ήμουν εγώ, θα τα κακάρωνε.
Γιατί του πουλάς, αφού ξέρεις πόσο τον χαλάει;
Πρώτον, αυτός ζήτησε να έρθω.
Δεύτερον, αν δεν ψωνίσει από μένα, θα ψωνίσει από αλλού.
Με πιάνεις;
Θα συνεχίσω να του πουλάω τα ασφαλή μου προϊόντα.
Ασφαλή; Κατέληξε στο νοσοκομείο!
Εγώ τον έβαλα να κόψει τις φλέβες του;
Ακριβώς.
Κι εσύ πού ήσουν;
Ρίξε μου το φταίξιμο αν θες, αλλά που διάβολο ήσουν όταν χαροπάλευε;
Πού ήταν το κορίτσι του;
Έξι χιλιάρικα.
Εντάξει.
Θα επικοινωνήσουμε.
Πού νοσηλεύεται;
Μπορούμε να τον επισκεφτούμε;
Γύρισε σπίτι του, αλλά θέλει να μείνει μόνος.
Σε τέτοιες περιπτώσεις, λένε να μη μένουν μόνοι.
Όταν το ζητάνε οι ίδιοι.
Μήπως να του πάμε κανένα δώρο; Μπορεί να βάλει λεφτά όλη η τάξη.
Φερθείτε φυσιολογικά.
Γεια σου.
Πώς πάει;
Μια χαρά.
Θα σε έπαιρνα, αλλά...
Δεν πειράζει, Μάγια. Άκουσα για το αγόρι σου.
-Είστε ακόμα μαζί, έτσι; -Ναι.
-Εδώ είσαι; -Όπως βλέπεις.
-Θα είναι εντάξει μόνος του; -Τι μπορώ να κάνω;
Δεν μπορώ να τον νταντεύω συνεχώς.
Έλεγα με τον Λάμπε να πάμε στο εξοχικό του το σαββατοκύριακο.
Του είπα να πάμε μόνοι μας. Εγώ και ο Λάμπε, δηλαδή.
Δεν πειράζει. Εντάξει, τότε.
Το αποφάσισα, λοιπόν. Θα βγάλω κυνηγετική άδεια.
ΘΑ ΣΕ ΠΑΡΩ ΣΤΟ ΠΡΩΤΟ ΜΟΥ ΔΙΑΛΕΙΜΜΑ.
Σκοτώνεις λίγα για χάρη των πολλών. Θέλω τις εργασίες τη Δευτέρα, στις 9:00 π.μ.
Να τις παραδώσετε στην ώρα τους.
Δεν με νοιάζει αν δεν έχετε ίντερνετ ή αν κολλήσει ο υπολογιστής σας.
Μην ακούσω "Έχυσα κάτι στο πληκτρολόγιο".
Τις θέλω στις 9:00 π.μ.
Ελεύθεροι.
Μάγια, μπορείς να μείνεις για λίγο;
ΑΠΑΝΤΑ, ΣΕ ΠΑΡΑΚΑΛΩ! ΤΟΣΕΣ ΦΟΡΕΣ ΣΕ ΠΗΡΑ. ΑΝΗΣΥΧΩ.
Τι συμβαίνει;
-Δεν τα μάθατε; -Ξέρω τι συνέβη στον Σεμπάστιαν.
Για εσένα ρωτάω όμως.
Καταλαβαίνω ότι πρέπει να τον προσέχεις.
Απουσίαζες όμως. Έχεις κενά να καλύψεις.
Εδώ δεν είμαι τώρα;
Είσαι εδώ;
Το μυαλό σου το έχεις αλλού.
Όλα κρίνονται στη Γ' Λυκείου. Είναι σημαντική περίοδος.
Δεν υπάρχει λόγος να αρκεστείς σε έναν βαθμό κάτω του "Άριστα".
Μάγια...
το λέω, επειδή νοιάζομαι για σένα.
Παίζεται το μέλλον σου.
Δεν είναι ζήτημα ζωής και θανάτου.
Δεν τελείωσα.
Μάγια;
Εδώ Σεμπάστιαν Φάγκερμαν. Τώρα δεν μπορώ να...
Μάγια, πού πας;
Εδώ Σεμπάστιαν Φάγκερμαν.
Τώρα δεν μπορώ να απαντήσω. Αφήστε μήνυμα, και θα σας πάρω.
-Τι σκατά κάνεις; -Εσύ πες μου τι σκατά κάνεις!
Χαλαρώνω στην πισίνα!
-Χαλαρώνεις; -Πας καλά;
Να πάρει! Σεμπάστιαν, σε έπαιρνα τηλέφωνο!
Προφανώς δεν το έχω πάνω μου.
Νόμιζα ότι ήσουν νεκρός.
Ηρέμησε.
Γύρισε ο μπαμπάς σου;
Έτσι φαίνεται.
Είχα πάει στις Αζόρες με τον γιο μου. Πήγαμε εκεί για ψάρεμα.
Ακούστε εδώ. Έπιασα ένα ψάρι 121 κιλών.
Πιάσαμε έναν τεράστιο τόνο.
Μας πήρε μισή ώρα να τον ανεβάσουμε στη βάρκα.
Τον τραβολογούσαν τέσσερις. Τέσσερις, λέμε! 121 κιλά ζύγιζε.
Τι σου έλεγα; Θες να έχεις την πρωτιά σε όλα.
Πώς είναι το παιδί;
Ο Λούκας τα πάει περίφημα. Σπουδάζει στο Χάρβαρντ.
-Κι ο Σεμπάστιαν; -Ακόμα εδώ ζει αυτός.
Όσο κι αν προσπαθώ, δεν μπορώ να τον ξεφορτωθώ.
-Μέχρι και τεστ πατρότητας έκανα. -Μα είναι γιος σου.
Μπορεί να είναι ο βιολογικός μου γιος, αλλά έμοιασε στη Μις Γιονκόπινγκ σε όλα.
Μπροστά του, η αξιολύπητη μάνα του φαντάζει σώφρων και ευφυής άνθρωπος.
Ωραία ατάκα ήταν αυτή.
-Άσπρο πάτο. -Μόνο το πήδημα σκέφτεται.
Είναι χειρότερος κι από τη μάνα του.
Τι σκατά λες για τον γιο σου;
Μάγια, χαίρομαι πολύ που ήρθες.
-Μια όμορφη κοπέλα έλειπε από την παρέα. -Τι στον διάβολο λες;
-Για ποιον; -Για τον Σεμπάστιαν!
Εκείνο το χαμένο κορμί εννοεί.
Σε χρειάζεται, που να σε πάρει ο διάβολος! Κι εσύ τον έχεις χεσμένο!
-Ηρέμησε, γλυκιά μου. -Μη με αγγίζεις!
Ηρέμησε, Μάγια.
Έκανες ταξιδάκι με τον Λούκας ενώ ήταν στο νοσοκομείο!
Δεν τον επισκέφθηκες καν! Τι πρόβλημα έχεις;
Εντάξει!
Πες μου τι θέλεις να κάνω που δεν έχω κάνει ήδη για τον Σεμπάστιαν.
Λέγε. Είμαι όλος αφτιά.
Τίποτα. Δεν χρειάζεται να κάνεις τίποτα.
Όσον αφορά την κατηγορία περί προτροπής,
εφιστώ την προσοχή του δικαστηρίου στις σελίδες 621 έως 623.
Εδώ βλέπουμε τα μηνύματα που έστειλε η κατηγορούμενη
τη νύχτα πριν τον φόνο του Κλάες Φάγκερμαν.
"Θα είμαστε καλύτερα χωρίς αυτόν.
Δεν τον χρειάζεσαι. Ο μπαμπάς σου είναι ένα σίχαμα.
Ο πατέρας σου είναι για δέσιμο. Του αξίζει να πεθάνει.
Θέλω να πεθάνει".
Η Μαρία Νόρμπεργκ κατέφθασε στο σπίτι των Φάγκερμαν στις 8:28 π.μ.
Έφυγε από το σπίτι στις 8:39 π.μ., παρέα με τον Σεμπάστιαν Φάγκερμαν.
Ήταν μέσα στο σπίτι για 11 λεπτά μέχρι να φύγουν.
Η κατηγορούμενη δεν έχει εξηγήσει τι ακριβώς έκανε σε αυτό το διάστημα.
Σταθείτε. Η Μάγια έχει δηλώσει ξεκάθαρα ότι περίμενε τον Σεμπάστιαν στο φουαγιέ.
Θα παρουσιάσει η κατήγορος αποδείξεις περί του εναντίου;
Στη σελίδα 712 της ιατροδικαστικής αναφοράς...
αναφέρεται ότι ο Κλάες Φάγκερμαν απεβίωσε μεταξύ 5:00 και 7:00 εκείνο το πρωί.
Ισχυρίζεται ότι ο Σεμπάστιαν Φάγκερμαν δεν της μίλησε για τον φόνο
και ότι η ίδια δεν είδε το πτώμα του Κλάες Φάγκερμαν.
Συζητούσαν ολονυχτίς πώς θα πέθαινε ο Κλάες.
Όταν συναντήθηκαν, ο Σεμπάστιαν δήθεν δεν ανέφερε το θέμα.
Παρακαλώ να εστιάσουμε στα ιατροδικαστικά στοιχεία.
Από τη μέρα της σύλληψής της, η Μαρία Νόρμπεργκ εκφράζει το μίσος της
για τον Κλάες Φάγκερμαν.
"Φερόταν απαίσια στον Σεμπάστιαν. Ο τρόπος που φέρθηκε σε μένα ήταν αισχρός.
Ο άνθρωπος είχε μόνο κακία μέσα του. Τον μισώ.
Μισείς τον Κλάες Φάγκερμαν;
Ναι".
Η Μαρία Νόρμπεργκ προέτρεψε τον Σεμπάστιαν να σκοτώσει τον ίδιο του τον πατέρα.
Η πρώτη τσάντα ζύγιζε 9,4 κιλά.
Η δεύτερη τσάντα ζύγιζε 7,28 κιλά. Βρέθηκε στο ντουλάπι της κατηγορούμενης.
Παραπέμπω στην ανάκριση της κατηγορούμενης που διεξήχθη τη 10η Ιουνίου, σελίδα 1.121.
"Κουβάλησα την τσάντα, επειδή μου το ζήτησε ο Σεμπάστιαν.
Ναι, πρόσεξα ότι ήταν βαριά, αλλά δεν τον ρώτησα τι περιείχε".
Κατόπιν τη ρωτώ "Τι νόμιζες ότι περιείχε η τσάντα;"
Η κατηγορούμενη απαντά "Νόμιζα πως ήταν ρούχα".
"Είχες την υποψία ότι η τσάντα περιείχε μαλακά αντικείμενα;
Σου έμοιαζαν με ρούχα;
Δεν το σκέφτηκα.
Δεν το σκέφτηκες;
Όχι".
Η συνεδρίαση διακόπτεται μέχρι τις 12:30 μ.μ.
Μετά το διάλειμμα, η Μάγια Νόρμπεργκ θα καταθέσει.
Τώρα έχουμε την ευκαιρία. Πες τη δική σου πλευρά της ιστορίας.
Όλοι θα ακούνε εσένα.
Απάντησε όσο πιο απλά μπορείς, χωρίς περιστροφές.
Έχουμε κάνει πρόβες...
αλλά πρέπει να είσαι έτοιμη για τις ερωτήσεις της κατηγόρου.
Θα είναι αμείλικτη.
Σε εμένα να μιλάς. Εμένα να κοιτάς.
Είμαι ο καλύτερος και μοναδικός σου φίλος εκεί μέσα.
Εμένα να κοιτάς συνέχεια. Εμένα κοίτα, και θα σε βοηθήσω.
Εντάξει; Ωραία.
Μάγια, πόσων ετών είσαι;
Δεκαοκτώ.
-Και πού μένεις; -Στην οδό Λιντεσβάγκεν 73, στο Ντιούρχολμ.
-Με ποιον μένεις; -Με τους γονείς μου και την αδερφή μου.
Είναι επτά ετών.
-Τα πήγαινες καλά στο σχολείο; -Αρκετά καλά.
Θα έλεγα ότι τα πήγαινες πολύ καλά.
Θα μας μιλήσεις για τον Σεμπάστιαν;
Πες μας για τις εξελίξεις στην υγεία του μετά την απόπειρά του να αυτοκτονήσει.
Στην αρχή, νόμιζα ότι καλυτέρευε.
Δεν ήθελε να βγαίνει έξω. Δεν ήθελε να βλέπει κανέναν.
Και δεν γλεντούσε πια, όπως έκανε πριν.
Μου πήρε μέχρι την άνοιξη για να καταλάβω ότι δεν ήταν καλύτερα.
Είχε γίνει χειρότερα.
Δεν χρειαζόταν να ζητήσει να τον αφήσουν στην ησυχία του.
Κανείς δεν μας πλησίαζε.
Μάλιστα. Για ποιον λόγο;
Κανείς δεν ήθελε να είναι κοντά στον Σεμπάστιαν.
Ήταν τελείως ανισόρροπος.
Μου φώναζε να το βουλώσω, ακόμα κι αν δεν είχα μιλήσει.
Παρουσίαζε την ίδια συμπεριφορά όταν ήταν μπροστά ο πατέρας του;
Ο Κλάες τον είδε να φέρεται έτσι;
Ο Κλάες έλειπε συνεχώς.
Ερχόταν πότε πότε.
Έμενε για μία ώρα το πολύ, για να αλλάξει ρούχα και βαλίτσα.
Πιστεύεις ότι ο Σεμπάστιαν ήταν δυσαρεστημένος με τον πατέρα του;
Ναι. Πολύ.
Πολύ;
Πώς θα περιέγραφες τη σχέση τους;
Άσχημη.
Στην καλύτερη περίπτωση, ο Κλάες αδιαφορούσε για τον γιο του.
Και στη χειρότερη;
Έλεγε και έκανε άθλια πράγματα.
Και μετά παρίστανε ότι δεν είχε συμβεί τίποτα.
Ζήτησε ποτέ συγγνώμη;
Ποτέ.
Ο Κλάες ήταν ψυχρός.
Δεν νομίζω ότι μπορούσε να νιώσει ενοχή ή τύψεις.
Τον φοβόσουν;
Ναι. Πάρα πολύ.
Κυρίως επειδή έκανε τον Σεμπάστιαν ό,τι ήθελε.
Και τον Σεμπάστιαν; Τον φοβόσουν;
Όχι.
Δεν φοβόσουν τον Σεμπάστιαν;
Δεν φοβόμουν ότι μπορεί να μου έκανε κάτι.
Φοβόμουν ότι θα έβλαπτε τον εαυτό του.
Σε αυτήν την περίπτωση, θα ήθελα...
να μας περιγράψεις τι συνέβη στα τελευταία σου γενέθλια.
Μπορείς να το κάνεις, Μάγια;
Απίστευτο!
Θεέ μου! Είναι πανέμορφο.
-Μήπως είναι πολύ μεγάλο; -Όχι, είναι τέλειο.
Ευχαριστώ πολύ.
Είχα πάρει άλλο, αλλά το επέστρεψα επειδή η Αμάντα έχει ένα ολόιδιο.
Στο χρίσμα σας πάντως επιμένατε να φορέσετε ταιριαστά φουστάνια.
Παιδάκια ήμασταν, μαμά.
Πριν τρία χρόνια;
Αγαπημένη μου Μάγια...
ο χρόνος κυλά και ξαφνικά είσαι 18 ετών.
Μπορείς να κάνεις ό,τι θέλεις.
Μπορείς, ας πούμε, να ασχοληθείς με το κυνήγι.
Όχι το κυνήγι αγοριών όμως. Αυτό το έκανες ήδη.
Για άλλα θηράματα μιλάω. Για άλκες, ελάφια και τα συναφή.
Αυτό το ποσό, λοιπόν, θα αρκέσει για την κυνηγετική άδειά σου.
Ίσως φτάσει για να αγοράσεις κι ένα έξοχο τουφέκι.
Ευχαριστώ.
Συγχαρητήρια και καλή τύχη.
Έχω κι εγώ κάτι να πω.
Μολονότι έχω πολύ καιρό να σε δω,
ανέκαθεν πίστευα ότι είμαι κάτι σαν δεύτερη μαμά σου.
Οπότε...
Μάγια.
Είναι μεγάλη μέρα.
Είναι η μέρα που ενηλικιώνεσαι.
Το γεγονός ότι έγινες 18 δεν σημαίνει μόνο ότι μπορείς να πίνεις.
Πολύ ωραία πρόποση. Άσπρο πάτο!
Σημαίνει επίσης ότι μπορείς να σταθείς στα πόδια σου
και να κάνεις τα πρώτα σου βήματα ως ενήλικη γυναίκα.
Είμαστε όλοι υπερήφανοι που έγινες ένα τόσο αξιόλογο άτομο.
-Στην υγειά σου. -Στην υγειά σου.
-Εις υγείαν. -Εις υγείαν.
Εις υγείαν.
Τι είναι αυτή η μαλακία;
Γαμώτη μου!
Να σας πω.
-Τι να σας φέρω; -Θέλουμε κάτι να πιούμε, παρακαλώ.
Να μην είναι κάτουρο, κατά προτίμηση.
-Αυτό έχει άθλια γεύση. Είναι ελεεινό. -Φτάνει, Σεμπάστιαν.
Θέλετε άλλο ένα μπουκάλι σαμπάνια; Αυτό θα θέλαμε.
-Πού πας; -Στο μπαρ.
Πάω να σερβιριστώ.
Πόσο καιρό είναι έτσι;
Γιατί δεν είπες τίποτα, Μάγια;
Τι εννοείς;
-Θέλω να πω... -Είναι μαστουρωμένος. Φαίνεται καθαρά.
Πώς τα πάει, Μάγια;
Έχει πιει αρκετά απόψε, αλλά παίρνει και φάρμακα ταυτόχρονα.
Κατάλαβα. Θα γυρίσεις μαζί μας στο σπίτι απόψε.
-Αποκλείεται. -Μάγια!
Έγινα 18. Εντάξει;
Θέλω να περάσω καλά. Μη μου το χαλάτε.
Όχι, αγάπη μου! Απλώς θέλουμε να...
Ανησυχούμε για σένα.
Ευχαριστώ, αλλά είναι αργά πια.
Δεν θέλω να είστε μαζί όταν είναι σε τέτοια κατάσταση.
Δεν αποφασίζεις εσύ πια. Από σήμερα, είμαι ενήλικη.
Να ζήσεις, Μάγια
Και χρόνια πολλά
Μεγάλη να γίνεις
Με άσπρα μαλλιά Παντού να σκορπίζεις
Της γνώσης το φως Και όλοι να λένε
Να μία...
Ζήτω!
Γιατί με έκανες ρεζίλι μπροστά στους γονείς μου;
Τι ήθελες κι ήρθες;
Δεν ήθελα να χάσω τα γενέθλια του κοριτσιού μου.
Κόψε την γκρίνια. Θα φέρω το δώρο σου.
-Έχεις γίνει τελείως σκατά. -Τι ζόρι τραβάς;
Σύνελθε, γαμώτο! Μη φέρεσαι σαν χαμένο κορμί!
Σκάσε!
Ίσως έχει δίκιο ο Κλάες.
Ίσως είσαι τελείως άχρηστος και δεν το είχα καταλάβει.
Γεια σου, Μάγια.
Πρέπει να σου το αναγνωρίσω, Μάγια.
Ήθελε μεγάλα κότσια για να μου τα ψάλλεις, όπως έκανες τις προάλλες.
Μπροστά στους καλεσμένους μου κιόλας. Μπράβο σου.
Βέβαια, καταλαβαίνω γιατί έχεις αγανακτήσει τόσο.
Ανέφερες ότι δεν επισκέφθηκα τον Σεμπάστιαν
όταν νοσηλευόταν για την απόπειρα αυτοκτονίας.
Κατά πάσα πιθανότητα, αν πήγαινα, θα τελείωνα αυτό που ξεκίνησε.
Θα τον έπνιγα με ένα μαξιλάρι.
Πρέπει να καταλάβεις πώς νιώθω.
Για όνομα του Θεού! Τόσες ευκαιρίες του έχω δώσει.
Όταν μπήκες εσύ στη ζωή του, πίστεψα ότι θα συμμαζευόταν.
Δεν έγινε έτσι όμως.
Όχι.
Δεν μπορώ να κάνω τίποτα για αυτόν.
Ούτε εσύ μπορείς, Μάγια. Ούτε εσύ.
Φεύγω τώρα.
Αν νοιάζεσαι ακόμα για τον εαυτό σου, θα σου συνιστούσα να φύγεις κι εσύ.
Το ταξί περιμένει έξω. Θα σε αφήσω στο σπίτι σου.
Καλό ταξίδι.
Ο Σεμπάστιαν σε βίασε και σε κακοποίησε.
Μακάρι να με είχε χτυπήσει πιο δυνατά.
ΔΙΚΑΣΤΗΣ
Γιατί το λες αυτό;
Μπορεί έτσι να είχα εμφανή τραύματα.
Αν μαύριζε το μάτι μου ή πρηζόταν το χείλι μου...
δεν θα με κατηγορούσε κανείς και θα μπορούσα να τον παρατήσω.
-Χριστέ μου! -Ευχαριστώ. Δεν έχω άλλες ερωτήσεις.
Θέλει να ρωτήσει κάτι η κατήγορος;
Μοιράστηκες μαζί μας μια φρικτή ιστορία, Μαρία.
Ο Σεμπάστιαν σε βίασε;
Ναι.
Του είπες ότι δεν το ήθελες; Του είπες να σταματήσει;
Όχι.
Μα εσύ μας είπες ότι δεν τον φοβόσουν.
Προς το τέλος όμως, άρχισα να τον φοβάμαι.
Πιστεύεις ότι ο Σεμπάστιαν το θεώρησε σεξουαλική κακοποίηση;
Δεν ξέρω.
Τι συνέβη μετά;
Μετά από λίγη ώρα, πήγα σπίτι μου.
Θέλω να πω, κατήγγειλες το περιστατικό στην αστυνομία;
Όχι.
Είπες σε κανέναν ότι σε βίασε;
Στους γονείς σου;
Σε κάποιον φίλο;
-Όχι. -Στον δάσκαλό σου;
Δεν είπες τίποτα, μολονότι ανησυχούσαν για σένα και τον Σεμπάστιαν;
Δεν ήταν τόσο απλό. Τι μπορούσαν να κάνουν δηλαδή;
Μήπως μπορείς...
να μας εξηγήσεις ξανά γιατί επέστρεψες στον Σεμπάστιαν αφού...
σε κακοποίησε;
Έπρεπε να τον εγκαταλείψω;
Αν αυτό που λες είναι αλήθεια, θα ήταν η πιο λογική επιλογή.
Με λέτε ψεύτρα;
Δεν σε λέω τίποτα. Απλώς ρωτάω τον λόγο, Μαρία.
Αν ο Σεμπάστιαν ήταν τόσο αδίστακτος και βίαιος...
γιατί έμεινες στο πλευρό του;
Επειδή κανείς άλλος δεν του στάθηκε.
Ας μιλήσουμε για τα γεγονότα που έλαβαν χώρα στην τάξη.
Πρώτα πυροβόλησες δύο φορές.
Δεν ξέρω. Όλα συνέβησαν πολύ γρήγορα.
Μία. Δύο.
Μετά πυροβόλησες άλλες τρεις φορές, σημαδεύοντας τον Σεμπάστιαν.
Τρεις.
Τέσσερις. Πέντε.
Πέντε βολές. Θα μας εξηγήσεις γιατί το έκανες;
Δεν μπορώ. Ούτε εγώ δεν καταλαβαίνω γιατί.
Δεν είχα την πρόθεση να πυροβολήσω την Αμάντα.
Πυροβόλησες το αγόρι σου πέντε φορές,
κι ας αποξενώθηκες από τους πάντες για να τον βοηθήσεις
αντί να τον παρατήσεις.
Νόμιζα ότι θα τον έσωζα. Όλοι στηρίζονταν πάνω μου.
Τι να έκανα;
Με συγχωρείτε.
Ξέρω ότι έπρεπε να είχα ζητήσει βοήθεια. Δεν μπορούσα να ξέρω τι θα συνέβαινε όμως.
Υπάρχει κάποιος που είδε τι συνέβη στ' αλήθεια.
Ήταν μαζί σας στην τάξη.
Σε είδε να σημαδεύεις την Αμάντα και να την πυροβολείς εκουσίως.
Δεν είναι αλήθεια αυτό.
Δεν θέλω να είναι νεκρή η Αμάντα. Δεν...
Δεν θέλεις να είναι νεκρή;
-Όχι. -Αυτό, όμως, είναι κάτι διαφορετικό.
Ευχαριστώ. Δεν έχω περαιτέρω ερωτήσεις.
Όπως προείπα, ο ενάγων δεν μπορεί να καταθέσει αυτήν την εβδομάδα.